AJÁNLATTÉTELI FELHÍVÁS
„Versenyképes Járások Program II. „Térségi települések közszolgáltatási célú épületeinek felújítása” tárgyú beszerzési eljárásra
1. Ajánlatkérő adatai:
· Ajánlatkérő neve: Zalaújlak Község Önkormányzata
· Székhely: 8822 Zalaújlak, Fő út 64/A.
· Adószám: 15436801-2-20
· Képviseli: Nagy Jánosné polgármester
· Telefon: +36 30 979 90 90
· E-mail: zalaujlak@freemail.hu 
· Kapcsolattartó neve: dr. Faragó-Szabó Melitta jegyző
· Kapcsolattartó elérhetősége: +36 30 67 57 154
· E-mail: jegyzo@nagyrecse.hu 

2. A beszerzés tárgya:
„Versenyképes Járások Program II. „Térségi települések közszolgáltatási célú épületeinek felújítása” pályázat keretében megvalósuló építési beruházás kivitelezése.
A település a Versenyképes Járások Program keretében támogatást nyert a Zalaújlak, Fő u. 64/A. szám alatti önkormányzati épület nyílászáróinak cseréjére. A részletes árajánlatot az 1. sz. mellékletben foglalt műszaki tartalom alapján kell elkészíteni.
Az ajánlat megtétele előtt az Ajánlatkérő előre egyeztetett időpontban lehetőséget biztosít a helyszín megtekintésére. Ajánlattevő a teljesítés során a helyszín megtekintésének elmulasztásából eredő, általa nem ismert körülményekből fakadó többletköltségekre érvényesen nem hivatkozhat, az abból eredő többletköltségeket köteles viselni, annak megtérítésére Ajánlatkérő nem köteles.
Részajánlat nem tehető.
3. Ajánlattétel nyelve: Magyar.
4. A szerződés meghatározása: A 2. pontban meghatározott építési beruházás kivitelezése, vállalkozási szerződés keretében.
5. A szerződés időtartama, a teljesítés véghatárideje: A munkaterület átadásától számított 120 nap, de legkésőbb 2027. március 31., azzal, hogy az Ajánlatkérő az előteljesítést elfogadja.
6. A szerződést biztosító mellékkötelezettségek:
Ajánlatkérő ajánlati biztosítékot nem ír elő.
· 6.1. Késedelmi kötbér: Amennyiben a Kivitelező a szerződésben rögzített véghatáridőhöz képest neki felróható okból késedelembe esik, úgy késedelmi kötbér fizetésére köteles. A késedelmi kötbér alapja a teljes nettó vállalkozói díj. Mértéke a késedelem minden naptári napja után a nettó vállalkozói díj 0,5%-a / nap (de maximum a nettó díj 20%-a).

· 6.2. Meghiúsulási kötbér: Amennyiben a szerződés teljesítése a Kivitelezőnek felróható okból meghiúsul (például a Kivitelező indokolatlanul levonul a munkaterületről, vagy a késedelme eléri a maximális kötbérrel sújtott 40 napos időtartamot), a szerződés megszűnik. Ebben az esetben a Kivitelező a teljes nettó vállalkozói díj 20%-ának megfelelő meghiúsulási kötbért köteles megfizetni az Ajánlatkérő részére.

· 6.3. Hibás teljesítési kötbér: Ha a műszaki átadás-átvételi eljárás során javítandó vagy pótlandó hibák merülnek fel, és a Kivitelező a jegyzőkönyvben rögzített hibajavítási határidőt elmulasztja, úgy a késedelem napjaira a teljes nettó vállalkozói díj napi 0,5%-ának megfelelő hibás teljesítési kötbért köteles fizetni a hiba szakszerű elhárításáig.

· 6.5. Kötbér érvényesítése (Beszámítási jog): Az Ajánlatkérő kifejezetten jogosult a Kivitelezőnek felróható okból keletkező és esedékessé vált késedelmi vagy hibás teljesítési kötbér(ek) összegét a Kivitelező által benyújtott végszámla ellenértékéből (a kifizetés teljesítése során) közvetlenül levonni és beszámítani.

6.4. Jótállás:
A Kivitelező a sikeres és hibátlan műszaki átadás-átvételi eljárás lezárásának napjától számított, a lakásépítéssel kapcsolatos kötelező jótállásról szóló 181/2003. (XI. 5.) Korm. rendeletnek megfelelő kötelező jótállást vállal az alábbi megosztás szerint:
· 60 hónap (5 év) a jótállási idő a beépített nyílászáró szerkezetekre, magára a beépítési munkára, valamint a hőszigetelési és vízszigetelési munkarészekre (a rendelet 3. melléklete alapján).
· 36 hónap (3 év) a jótállási idő az ablakcseréhez kapcsolódó helyreállító vakolási, javítási és festési munkákra (a rendelet 1. melléklete alapján).

Hibabejelentés és javítási határidők:
A Megbízó a jótállási igényét írásban (e-mailben a Kivitelező által megadott kapcsolattartási e-mail címre) köteles bejelenteni. A jótállási javítási határidők a bejelentés Kivitelezőhöz való megérkezését követő napon kezdődnek:
· Sürgős, veszélyhelyzetet vagy beázást okozó hiba esetén: A Kivitelező a bejelentéstől számított 24 órán belül köteles a helyszínre kivonulni, a hiba elhárítását megkezdeni, és azt a tőle elvárható legrövidebb időn belül, folyamatos munkavégzéssel teljesen befejezni.
· Általános hiba esetén: A Kivitelező a bejelentéstől számított 5 munkanapon belül köteles a javítást megkezdeni, és legkésőbb 15 naptári napon belül teljesen és hibátlanul befejezni.

A Kivitelező tudomásul veszi, hogy a fenti határidők kötelező érvényűek, azoktól a megrendelő hátrányára érvényesen eltérni nem lehet.

7. Az ellenszolgáltatás teljesítésének feltételei, illetőleg a vonatkozó jogszabályokra hivatkozás:
1. A szerződés finanszírozása a Versenyképes Járások Program II. ütemének pályázata alapján nyújtott támogatásból történik. A projekt támogatási intenzitása: 100%. A támogatási összeg (előfinanszírozás jogcímen) az Ajánlatkérő rendelkezésére áll.
2. A rendelkezésre álló anyagi fedezet bruttó 3 499 999 Ft, azaz hárommillió-négyszázkilencvenkilencezerkilencszázkilencvenkilenc forint. Az ennél magasabb összegű ajánlat esetén az önkormányzat megvizsgálja, hogy biztosítani tudja-e a többletforrást. Az eljárás során a hatályos Áfa törvény rendelkezései az irányadóak.
3. Az Ajánlatkérő a teljes nettó ellenszolgáltatás 50%-ának megfelelő összegű előleg igénybevételének lehetőségét biztosítja a nyertes Kivitelező részére a szerződés felek általi aláírását (hatálybalépését) és a szabályos előlegbekérő (díjbekérő) benyújtását követően.
4. A szerződés teljesítése során 1 (egy) darab előlegszámla és 1 (egy) darab végszámla nyújtható be. Az előleg összege a végszámlában – a hatályos áfatörvény szabályai szerint – beszámításra (levonásra) kerül.
5. Kivitelező a végszámla benyújtására a létesítményre vonatkozó sikeres, hiba- és hiánymentes műszaki átadás-átvételi eljárás lezárását, valamint az Ajánlatkérő által kiadott teljesítésigazolás kiállítását követően jogosult. Az Ajánlatkérő a számlák ellenértékét a jogszabályokban és a szerződésben meghatározott fizetési határidőn (15 napon) belül, banki átutalással egyenlíti ki.

8. Szerződéses feltételek:
Az Ajánlatkérő által az ajánlattételi felhívás tárgyában meghatározott lényeges szerződéses rendelkezéseket, valamint a Kivitelező által ellátandó feladatokat a vállalkozási szerződés tartalmazza.
9. A dokumentáció rendelkezésre bocsátásának módja:
Az Ajánlatkérő a megfelelő ajánlattételhez szükséges nyilatkozatmintákat és feladatleírást a jelen ajánlattételi felhívás mellékleteiben bocsátja rendelkezésre.
10. Hiánypótlás:
Az Ajánlatkérő a hiánypótlási lehetőséget az ajánlatok elbírálása során minden Ajánlattevő számára egyenlő feltételekkel, egy alkalommal biztosítja.
A hiányokról az Ajánlatkérő írásban (e-mailben) tájékoztatja az érintett Ajánlattevőt. A hiánypótlás teljesítésére a felhívás megküldésétől számított legfeljebb 3 (három) munkanap áll rendelkezésre. A határidő elmulasztása vagy a hiányosságok nem teljes körű pótlása az ajánlat érvénytelenségét vonja maga után. Az Ajánlattevő köteles az ajánlatában megadott e-mail fiókot folyamatosan figyelemmel kísérni; az e-mail megérkezésének elmaradásából vagy a késedelmes olvasásából eredő mulasztás kockázata kizárólag az Ajánlattevőt terheli.
11. Alkalmassági feltételek és igazolásuk módja:
Az Ajánlatkérő ellenőrzi az Ajánlattevők alkalmasságát. Az eljárásból kizárásra kerül, illetve alkalmatlannak minősül az az Ajánlattevő, aki nem felel meg az alábbi feltételeknek:
· P1 (Pénzügyi alkalmasság): Alkalmatlan az Ajánlattevő, ha az előző egy lezárt üzleti évben (2025-ben) a teljes nettó árbevétele nem érte el a nettó 5 000 000 Ft-ot.
· Igazolás módja: Cégformában működő Ajánlattevő esetén külön igazolást nem kell csatolni. Az alkalmassági feltétel fennállását az Ajánlatkérő a hivatalos állami céginformációs és beszámoló adatbázisból (e-beszamolo.im.gov.hu) közvetlenül, hivatalból ellenőrzi a lezárt 2025. évi számviteli beszámoló adatai alapján. Nem jogi személy / egyéni vállalkozó Ajánlattevő esetén az Ajánlattevő köteles az ajánlatához csatolni a 2025. évre vonatkozó személyi jövedelemadó bevallásának azon részeit (egyszerű másolatban), amelyek a teljes nettó árbevételét/bevételét hitelt érdemlően igazolják.

· P2 (Köztartozásmentesség): Alkalmatlan az az Ajánlattevő, akinek Zalaújlak Község Önkormányzatával szemben lejárt köztartozása, vagy egyéb jogviszonyból eredő lejárt pénztartozása áll fenn.
· Igazolás módja: Az Ajánlattevőnek nem kell külön igazolást csatolnia. Az alkalmassági feltétel fennállását az Ajánlatkérő a Nagyrécsei Közös Önkormányzati Hivatal belső adó- és pénzügyi nyilvántartása alapján, hivatalból közvetlenül ellenőrzi az ajánlatok elbírálása során.

· M1 (Műszaki alkalmasság – Referencia): Alkalmatlan az Ajánlattevő, ha nem rendelkezik az elmúlt 5 évben (60 hónapban) sikeresen befejezett, legalább 1 db, legalább nettó 3 500 000 Ft értékű épületfelújítási, építési vagy nyílászáró-cserére vonatkozó kivitelezési referenciával.
· Igazolás módja: a felhívás 3. számú mellékletét képező referencia-nyilatkozat teljes körű kitöltése és cégszerű aláírása. Az Ajánlatkérő fenntartja a jogot, hogy a nyilatkozatban megadott korábbi Megrendelőt megkeresse és a referencia valóságtartalmát közvetlenül ellenőrizze.

[bookmark: _Hlk242258889]12. Ajánlat benyújtásának helye és módja:
A pályázatok benyújthatók papír alapon (személyesen vagy postai úton), vagy elektronikus úton az alábbiak szerint:
· Papír alapon történő benyújtás esetén: A Nagyrécsei Közös Önkormányzati Hivatal (8756 Nagyrécse, Kossuth u. 48.) címére, zárt borítékban. A borítékon kötelező feltüntetni az Ajánlattevő nevét és a következő szöveget: „Ajánlat – Versenyképes Járások Program II. „Térségi települések közszolgáltatási célú épületeinek felújítása” – NE NYISSA KI A BONTÁSI HATÁRIDŐ ELŐTT!”

· Elektronikus úton történő benyújtás esetén: A jegyzo@nagyrecse.hu e-mail címre megküldve. Az e-mail közleményében (tárgyában) a következő szövegrészt kötelező feltüntetni: „Ajánlat - Versenyképes Járások Program II. „Térségi települések közszolgáltatási célú épületeinek felújítása”” Ajánlatkérő az elektronikus úton érkező ajánlatokat a bontási határidőig zártan kezeli, azok tartalmát nem ismeri meg.

13. Az ajánlat benyújtásának határideje: 2026. október 19. (hétfő) 13 óra 00 perc. 
[bookmark: _Hlk242259187]A pályázat akkor minősül határidőre benyújtottnak, ha az a pályázati határidő lejártáig az Ajánlatkérőhöz igazolhatóan beérkezik (postai benyújtás esetén is a Hivatalba való tényleges megérkezés számít, nem a postára adás dátuma). A késve érkezett pályázatokat az Ajánlatkérő érvénytelennek minősíti, a késedelmes érkezés kockázatát az Ajánlattevő viseli.

14. Az ajánlatnak kötelezően tartalmaznia kell az alábbi kitöltött és aláírt dokumentumokat:
· Ajánlati Adatlap (2. számú melléklet)
· Referencia-nyilatkozat a szükséges igazolásokkal 3. számú melléklet)
· Átláthatósági nyilatkozat (4. számú melléklet)
· Összeférhetetlenségi nyilatkozat (5. számú melléklet)


15. Hitelességi követelmények:
Az ajánlat és annak valamennyi melléklete (nyilatkozatok, részletes árazott költségvetés) kizárólag akkor minősül hitelesnek és jogilag érvényesnek, ha az alábbi formai követelményeknek megfelel:
· Papír alapú benyújtás esetén: Az ajánlatot és annak mellékleteit az Ajánlattevő cégjegyzésre jogosult képviselőjének eredeti, kézzel írott aláírásával kell ellátnia. Az ajánlathoz kötelezően csatolni kell a képviselő közjegyzői aláírási címpéldányának vagy ügyvéd által ellenjegyzett aláírás-mintájának egyszerű másolatát.

· Elektronikus úton történő benyújtás esetén: Az iratokat a cégjegyzésre jogosult képviselő AVDH hitelesítéssel (Azonosításra Visszavezetett Dokumentumhitelesítés útján, a magyarorszag.hu felületen keresztül) látta el, VAGY minősített elektronikus aláírással/bélyegzővel (pl. e-személyi, NetLock, Microsec stb.) írta alá.

· Az Ajánlatkérő nyomatékosan felhívja a figyelmet, hogy az elektronikus benyújtás során a papíron kézzel aláírt, majd pusztán beszkennelt (elektronikus hitelesítéssel nem rendelkező) dokumentumok jogilag nem minősülnek hitelesnek, így az ilyen formában benyújtott elektronikus ajánlatok érvénytelenek.

16. Ajánlattételi felhívás módosítása, visszavonása, ajánlati kötöttség:
· Az Ajánlatkérő az ajánlattételi határidő lejártáig módosíthatja az ajánlattételi felhívásban meghatározott feltételeket. A módosított feltételekről az új ajánlattételi felhívást egyidejűleg valamennyi ajánlattevőnek meg kell küldeni, amelyben új ajánlattételi határidőt kell megállapítani.
· Az Ajánlatkérő az ajánlattételi határidő lejártáig bármikor visszavonhatja az ajánlati felhívást. Erről az Ajánlatkérő köteles valamennyi ajánlattevőt haladéktalanul értesíteni.
· Az ajánlati kötöttség az ajánlattételi határidő lejártakor áll be. Az ajánlati kötöttség beálltával az ajánlat nem módosítható. Az ajánlati kötöttség időtartama: 30 nap, amely az Ajánlatkérő felhívására – az ajánlati kötöttség lejárta előtt tett nyilatkozattal – az Ajánlattevő által meghosszabbítható.

17. Az ajánlatok felbontásának helye, ideje:
Nagyrécsei Közös Önkormányzati Hivatal hivatalos helyisége (8756 Nagyrécse, Kossuth utca 48.), 2026. október 19. (hétfő) 13 óra 30 perc. Az Ajánlatkérő az eljárás során tárgyalást nem tart.
18. Az ajánlatok értékelési szempontja:
Az Ajánlatkérő a beérkezett, érvényes ajánlatokat a legalacsonyabb ellenszolgáltatási ár (a legalacsonyabb bruttó vállalkozói díj) szempontja alapján értékeli. Az eljárás nyertese az az Ajánlattevő lesz, aki a formai, hitelességi és alkalmassági feltételeknek megfelel, és az érvényes ajánlatot tevők közül a legalacsonyabb bruttó vállalkozói díjat ajánlotta meg.
19. Az ajánlatok elbírálása és a döntéshozatal:
· Az ajánlatokat egy háromtagú Bíráló Bizottság vizsgálja meg, és javaslatot tesz a döntéshozó felé a nyertes személyére. Az eljárás nyerteséről Zalaújlak Község Önkormányzat Képviselő-testülete dönt. A nyertes Ajánlattevővel az Ajánlatkérő vállalkozási szerződést köt.
· Az Ajánlatkérő az ajánlatok értékelésének eredményéről valamennyi Ajánlattevőt a döntéstől számított 5 munkanapon belül írásban (elektronikus úton) értesíti.

20. A szerződéskötés tervezett időpontja:
Az ajánlatok elbírálásától (a döntéstől) számított legkésőbb 15 napon belül. Amennyiben az eljárás nyertese a szerződéskötéstől visszalép, vagy a szerződéskötési határidő alatt az ajánlati kötöttségét megszegi, az Ajánlatkérő jogosult a soron következő, a második legkisebb összegű érvényes árajánlatot tett Ajánlattevővel szerződést kötni.
[bookmark: _Hlk242259720]21. További információk és jogfenntartások:
· Az Ajánlatkérő fenntartja a jogot arra, hogy a pályázati kiírást eredménytelennek nyilvánítsa, a pályázatok benyújtására nyitva álló határidőig visszavonja, illetve szükség esetén hiánypótlási eljárást folytasson le.
· Az Ajánlattevő nem igényelhet térítést az Ajánlatkérőtől az ajánlat kidolgozásáért, és az ajánlattétellel kapcsolatban más jogcímen sem terjeszthet elő követelést, abban az esetben sem, ha az Ajánlatkérő bármilyen okból eredménytelenné nyilvánította az eljárást.
· A jelen ajánlattételi felhívás az Ajánlatkérőre nézve nem keletkeztet szerződéskötési kötelezettséget. Az ajánlattételre való felkérés nem minősül szerződéskötési ajánlatnak.

22. Kérdések feltevése:
Az Ajánlattevők a műszaki tartalommal vagy a felhívással kapcsolatos kérdéseiket kizárólag írásban, az ajánlattételi határidő lejárta előtt legalább 2 munkanappal, (2026. október 15., csütörtök 13 óráig) juttathatják el a jegyzo@nagyrecse.hu e-mail címre. Az Ajánlatkérő a megválaszolt kérdéseket és tisztázásokat egyidejűleg minden meghívott ajánlattevőnek megküldi, legkésőbb az ajánlattételi határidő lejárta előtt 1 munkanappal.
Zalaújlak, 2026. október 9. 

										Nagy Jánosné s.k.
										polgármester











1. melléklet

MŰSZAKI TARTALOM ÉS MINŐSÉGI ELVÁRÁSOK
Általános műszaki elvárások a nyílászárókkal szemben:
· Szerkezet: Minimum 5-6 kamrás, legalább 76 mm beépítési mélységű, horganyzott acélmerevítésű PVC profilrendszer (vagy azzal egyenértékű).
· Szín: Kívül-belül anyagában fehér.
· Üvegezés: 3 rétegű, fokozott hőszigetelésű üvegezés, argon gáz töltéssel, melegperemes távtartókkal. Elvárt üvegezési hőátbocsátási tényező: \(U_g \le 0,6 W/m^2K\).
· Teljes szerkezet hőszigetelése: A beépített nyílászáró szerkezetek teljes mérlegelt hőátbocsátási tényezője standard referenciaméretre számolva nem haladhatja meg az \(U_w \le 0,95 W/m^2K\) értéket.
· Méretek: A megadott méretek névleges (gyártási) méretek. A nyílászárók gyártása előtt a nyertes ajánlattevő köteles a helyszíni méretvételt elvégezni.
· Nézet: Belső nézet.

Tételes kiírás:
· 1. Tétel: 1 db 1600x2100 mm-es, kifelé nyíló, jobbos kétszárnyú ajtó. 5 pontos, kilincs működtetésű biztonsági zárral, fehér színű kilincsgarnitúrával. Szárnyosztás alatt és felett minimum 44 mm vastag, fokozottan hőszigetelt panellel szerelve.
· 2. Tétel: 1 db 1600x400 mm-es, az ajtó fölé sorolt fix felülvilágító, átlátszó üvegezéssel.
· 3. Tétel: 2 db 965x635 mm-es, bukó ablak, átlátszó üvegezéssel + alumínium keretes, fix kivitelű rovarhálóval.
· 4. Tétel: 1 db 965x635 mm-es, bukó ablak, savmart (vagy azzal egyenértékű) üvegezéssel + alumínium keretes, fix kivitelű rovarhálóval.
· 5. Tétel: 1 db 960x2475 mm-es, befelé nyíló, balos bejárati ajtó, mélyen üvegezett kivitelben, átlátszó üvegezéssel, fix felülvilágítóval, 5 pontos kilincs működtetésű biztonsági zárral.
· 6. Tétel: 1 db 3030x2080 mm-es, az ajtóhoz sorolt, osztott fix ablak.
· 7. Tétel: 1 db 1110x1370 mm-es, középen nyíló+bukó (jobb szárnyon bukó-nyíló) ablak, külsőtokos műanyag redőnnyel és integrált, mobil (lehúzható) rovarhálóval.
· 8. Tétel: 2 db 1310x1265 mm-es, középen nyíló+bukó (bal szárnyon bukó-nyíló) ablak, külsőtokos műanyag redőnnyel és integrált, mobil (lehúzható) rovarhálóval.

Kiegészítő tételek és kapcsolódó szolgáltatások:
· 2 db higroszabályozású (páraérzékeny), zárható légbevezető elem szakszerű beépítése a szerkezetekbe azokban a helyiségekben, ahol nyílt láng használata előfordul..
· Külső és belső oldali PVC párkányok szállítása és elhelyezése (összesen 14 db).
· Teljes körű kivitelezés: Szállítás, meglévő szerkezetek kibontása, új nyílászárók beépítése, a kibontott szerkezetek elszállítása és hivatalos lerakóhelyen történő ártalmatlanítása.
· Helyreállítás: A kért ajánlati árnak kötelezően tartalmaznia kell a szükséges takaróléceket, valamint a beépítést követő teljes kőműves és festő helyreállítási (javítási) munkák díját és anyagköltségét is.

Kőműves és festő helyreállítási munkák tételesen: 
· 1. Tétel: Vakolat leverése oldalfalról vagy mennyezetről 1,5 cm vastagság 15 m2 nagyságú felületen.
· 2. Tétel: Oldalfalvakolat készítése 1 cm vastagságban 20 m2 nagyságú felületen.
· 3. Tétel: Falszárító, felújító vakolaton simító vakolatkészítése 5 mm vastagságban 5 m2 nagyságú felületen.
· 4. Tétel: Vakolat pótlása, keskenyvakolat pótlása oldalfalon 21-40 cm szélességgel 20 m hosszúságban.
· 5. Tétel: 9 db. fa, fém, vagy műanyag nyílászáró bontása. 


2. melléklet
AJÁNLATI ADATLAP
„Versenyképes Járások Program II. „Térségi települések közszolgáltatási célú épületeinek felújítása” tárgyú beszerzési eljáráshoz

1. Az Ajánlattevő adatai:
· Ajánlattevő neve / cégneve: ........................................................................
· Székhelye / lakcíme: ........................................................................
· Cégjegyzékszáma / Egyéni vállalkozói nyilvántartási száma: ..........................................
· Adószáma: ........................................................................
· Hivatalos kapcsolattartó neve: ........................................................................
· Telefonszáma: .................................................... E-mail címe: ....................................................

2. Pénzügyi ajánlat (Az 1. sz. melléklet műszaki tartalma alapján):
· Nettó vállalkozói díj összesen: ................................................ Ft
· ÁFA (számított 27%, vagy 0% alanyi mentesség/fordított adó esetén): ................................................ Ft
· BRUTTÓ (VÉGSŐ) AJÁNLATI ÁR ÖSSZESEN: ................................................ Ft
(Azaz bruttó ........................................................................................................................................ forint).

3. Kötelezettségvállalások és nyilatkozatok:
1. Az ajánlattételi felhívásban és a műszaki tartalomban foglalt feltételeket megismertem, azokat változtatás nélkül elfogadom.
2. Vállalom, hogy a munkálatokat a munkaterület átadásától számított 120 napon belül (de legkésőbb 2026. március 31-ig) teljes körűen, hiba- és hiánymentesen elvégzem.
3. Az elvégzett munkákra és a beépített anyagokra 36 hónap (3 év) teljes körű jótállást vállalok.
4. Kijelentem, hogy az ajánlat benyújtását megelőzően a kivitelezés helyszínét megismertem és megtekintettem, az ajánlati ár kialakításakor minden helyszíni körülményt figyelembe vettem.
5. Nyilatkozom, hogy az ajánlatom benyújtásától számított 30 napig ajánlati kötöttségemért helytállok.
6. 
Kelt: ......................................., 2026. ......................... napján.
................................................. 
Ajánlattevő cégszerű aláírása











3. melléklet

REFERENCIANYILATKOZAT
(M1 alkalmassági feltétel igazolása)

Pályázat megnevezése: Versenyképes Járások Program II. „Térségi települések közszolgáltatási célú épületeinek felújítása”
Ajánlatkérő: Zalaújlak Község Önkormányzata

Alulírott, mint az Ajánlattevő hivatalos képviselője, az Ajánlattételi Felhívás 11. pontjában szereplő M1-es műszaki alkalmassági feltétel igazolására az alábbi referenciamunkát mutatom be:

	1.
	A korábbi Megrendelő (referenciát adó) neve:
	

	2.
	A korábbi Megrendelő kapcsolattartója és elérhetősége:
Név, telefon vagy e-mail cím – az ellenőrizhetőség miatt kötelező

	

	3.
	A szerződés tárgya és a végzett munka rövid bemutatása:
	

	4.
	A teljesítés helyszíne (cím):
	

	5.
	A teljesítés időszaka (kezdés és befejezés éve/hónapja):
	

	6.
	A referenciamunka ellenszolgáltatásának összege (Nettó Ft):
	Nettó Ft



Nyilatkozat: Kijelentem, hogy a fent megjelölt szerződés szerinti kivitelezést az előírásoknak és a szerződéses feltételeknek megfelelően, szakszerűen és hibátlanul teljesítettük, a munkát a Megrendelő sikeresen átvette.

Kelt: ......................................., 2026. ......................... napján.
........................................................................
Ajánlattevő cégszerű aláírása



















4. melléklet
Átláthatósági nyilatkozat
Alulírott …………………………………….., mint a ………………………………….…………….….. (szervezet) aláírásra jogosult képviselője jele okirat aláírásával ezennel büntetőjogi felelősségem tudatában nyilatkozom, hogy az általam képviselt szervezet a nemzeti vagyonról szóló 2011. évi CXCVI. törvény 3. § (1) bekezdés b) pontja szerinti átlátható szervezetnek minősül és
a) tulajdonosi szerkezete, a pénzmosás és a terrorizmus finanszírozása megelőzéséről és megakadályozásáról szóló törvény szerint meghatározott tényleges tulajdonosa megismerhető,
b) az Európai Unió tagállamában, az Európai Gazdasági Térségről szóló megállapodásban részes államban, a Gazdasági Együttműködési és Fejlesztési Szervezet tagállamában vagy olyan államban rendelkezik adóilletőséggel, amellyel Magyarországnak a kettős adóztatás elkerüléséről szóló egyezménye van,
c) nem minősül a társasági adóról és az osztalékadóról szóló törvény szerint meghatározott ellenőrzött külföldi társaságnak,
d) a gazdálkodó szervezetben közvetlenül vagy közvetetten több mint 25%-os tulajdonnal, befolyással vagy szavazati joggal bíró jogi személy, jogi személyiséggel nem rendelkező gazdálkodó szervezet tekintetében a a), b) és c) alpont szerinti feltételek fennállnak.

Hozzájárulok ahhoz, hogy ezen átláthatósági feltétel ellenőrzése céljából, a szerződésből eredő követelések elévüléséig, az általam képviselt szervezet átláthatóságával összefüggő – adatokat Zalaújlak Község Önkormányzata kezelje.

Vállalom, hogy ha a nyilatkozatban foglaltakban változás következne be, erről Zalaújlak Község Önkormányzatát haladéktalanul tájékoztatom. 

Tudomásul veszem, hogy a valótlan tartalmú nyilatkozat alapján kötött szerződést Zalaújlak Község Önkormányzata jogosult és egyben köteles azonnali hatállyal – illetve, ha szükséges olyan időpontra, hogy a feladat ellátásáról gondoskodni tudjon – felmondani, vagy – ha a szerződés teljesítésére még nem került sor – a szerződéstől elállni.

Jelen nyilatkozatot a „Versenyképes Járások Program II. „Térségi települések közszolgáltatási célú épületeinek felújítása” tárgyú beszerzési eljárással összefüggésben tettem.

Kelt:………………………………, 2026. …………………

								
																									……………………………..
										cégszerű aláírás








5. melléklet

ÖSSZEFÉRHETETLENSÉGI NYILATKOZAT 
Alulírott …………………………………..………, mint a Zalaújlak Község Önkormányzata Ajánlatkérő által megindított beszerzési eljárásba bevont szervezet (…………………………………………………………. szervezet neve) képviselője kijelentem, hogy az Ajánlatkérő Beszerzések lebonyolításának eljárásrendje című szabályzatának 5.2. pontja[footnoteRef:1] szerinti összeférhetetlenség az általam képviselt szervezettel szemben nem áll fenn.    [1:  „5.2. Összeférhetetlen és nem vehet részt az eljárásban ajánlattevőként, alvállalkozóként vagy az alkalmasság igazolásában részt vevő szervezetként
a) a megrendelő, az ajánlatkérő, az ajánlati felhívást közzétevő által az eljárással vagy annak előkészítésével kapcsolatos tevékenységbe bevont személy vagy szervezet,
b) az a szervezet, amelynek
ba) vezető tisztségviselőjét vagy felügyelőbizottságának tagját, 
bb) tulajdonosát,
bc) a ba)-bb)pont szerinti személy közös háztartásban elő hozzátartozóját a megrendelő, az ajánlatkérő, az ajánlati felhívást közzétevő az eljárással vagy annak előkészítésével kapcsolatos tevékenységbe bevonta, 
ha közreműködése az eljárásban a verseny tisztaságának sérelmét eredményezheti.”] 

Jelen nyilatkozatomat Zalaújlak Község Önkormányzata által a tárgyban lefolytatandó beszerzési eljárással kapcsolatban teszem.
Kelt ………………………………

                                                                                        ………………………………
                                                                                             	cégszerű aláírás

